Sebastopolis

SebastopolisG. Walpers, Repertorium botanices systematicae; Bulletin de la Société imperiale des naturalistes de Moscou, vol. XXIX. seu SevastopolisP. Pallas, Zoographia rosso-asiatica; Bulletin de la Société imperiale des naturalistes de Moscou, vol. XII. (Russice et Ucrainice Севастополь, tr. Sevastopol' , a Graeco Σεβαστούπολις, i.e. 'veneranda urbs'; Tatarice Taurice Aqyar) est urbs et portus ad Mare Nigrum (Pontum Euxinum), in parte meridie-occidentali paeninsulae Crimaeae (Chersonesus Tauricae) sita. Paeninsulae illius urbs maxima est, circa 420 milia incolarum habens (quorum plus quam 80% Russi et circa 14% Ucraini sunt). 

Sebastopolis est magni valoris sedes classis militaris Russicae, et a mense Martio anni 2014 re vera ad Foederationem Russicam pertinet. Adiunctio Sebastopolis totiusque Crimaeae ad Russiam ab Ucraina multisque aliis civitatibus illegalis aestimatur. In Foederatione Russica Sebastopolis est urbs dignitatis foederalis, in Districtum Foederalem Meridianum inclusa. De iure Ucrainica tamen urbs status specialis Ucrainae est. 

 Historia 
Loco hodiernae Sebastopolis saeculo sexto a.C.n. Graeci condiderunt coloniam nomine Chersonesus (Graece Χερσόνησος, i.e. 'paeninsula'), seu plenius Chersonesus Taurica, quae ad saeculum quindecimum exsistebat. Dein prope ruinas urbis antiquae exsistebat oppidum, quod Achtiar vocabatur. Postquam Crimaea facta fuit pars Russiae, imperatrix Catharina II anno 1783 arcem loco oppidi illius construere iussit, quae arx nominata est 'Sebastopolis', seu vulgo 'Sevastopol'. 

Sebastopolis urbs facta est portus principalis militaris Russicus in Mare Nigro. Gloriam meruit tempore Belli Crimaeani, defensionis suae heroicae causa. Et inter secundum bellum mundanum acriter de urbe certatum est, cum Germani castellum diu oppugnabant et die 1 Iulii 1942 tandem expugnabant. Die 9 Maii 1944 Sebastopolis liberata est a copiis Sovieticis. Anno 1965 ornata est titulo urbis-herois.

Ab anno 1957 Balaclava oppidum pars urbis Sebastopolis est. Ab eodem anno Inceromania etiam pars Sebastopolis fuit, anno 1976 denuo urbs separata facta, sed nunc consilio urbis Sebastopolitano subordinata.

 Communium coniunctiones 
 20px|Romania Galatzium, Romania

 Notae 

 Chersonesus (urbs)
 Obsidio Sebastopolis
 2121 Sevastopol

 Nexus externi 


Categoria:Condita 1783
Categoria:Portus Ponti Euxini